OpenLLM-France/wikimedia huggingface dataset:
# Maians (illa)

Maians era una illa de sorra a un centenar de metres de la línia de costa de Barcelona. La construcció del primer moll del port de Barcelona, començat el 20 de setembre de 1477 sota el regnat del rei Joan II, provocà l'avanç d'aquesta línia i comportà que aquesta illa quedés integrada en la ciutat. El dic de l'est, construït i fonamentat damunt l'illa, retingué les arenes que hi dipositava el cicle marítim i els sediments provinents del riu Besòs i les rieres, cosa que va fer avançar la línia de costa fins on és actualment.
Al voltant del que fou l'illa de Maians va néixer el barri de la Barceloneta, que existeix gràcies a aquests terrenys guanyats a la mar.
Hi ha un llibre de Quim Monzó que duu el nom d'aquesta illa desapareguda: L'illa de Maians (1986).
El plenari de districte de Sants-Montjuïc del mes d'octubre de 2012 va informar favorablement del canvi de denominació d'assignar la denominació de Moll de la Nova Maians per a l'illa que es va formar en obrir la nova bocana del port amb el moll adossat.

## Vegeu també

* Història de Barcelona
* Urbanisme de Barcelona

## Referències

* ↑ Produccions, Tirabol. «El Ple del Consell del Districte de Sants-Montjuïc aprova per unanimitat els Reglaments Interns d'Organització i Funcionament dels Consells Sectorials.» (en catalan), 10-12-2012. [Consulta: 12 desembre 2023].

## Enllaços externs

* Història del Port Vell Arxivat 2008-09-27 a Wayback Machine.
* Història de la Barceloneta Arxivat 2009-01-02 a Wayback Machine.
# St. James' Park

* Aquest article tracta sobre l'estadi de futbol a Newcastle upon Tyne. Vegeu-ne altres significats a «Saint James».
St. James' Park és un estadi de futbol a Newcastle upon Tyne, Anglaterra. És la seu del Newcastle United FC de la Premier League i el 9è estadi amb més capacitat d'Anglaterra, amb 52.305 espectadors.
St. James' Park ha estat la seu del Newcastle United des de la seva fundació el 1892 i s'havia utilitzat per jugar a futbol des del 1880. Durant la història del camp, la seva ampliació ha creat diversos conflictes entre el club, l'ajuntament i els veïns, que incentivà propostes de trasllat els 1960s i el 1995, però aquests plans controvertits no es realitzaren i les dificultats per expandir l'estadi contribuirien en la distintiva aparença asimètrica de les grades actuals.
L'estadi s'ha utilitzat per diversos esdeveniments esportius i socials, incloent-hi futbol internacional als Jocs Olímpics de 2012, rugbi internacional a la Copa del Món de 2015, partits de futbol solidaris i concerts de rock.

## Referències

* ↑ «Premier League Handbook 2019/20» (en anglès). Premier League, 02-08-2019. [Consulta: 24 gener 2020].
* ↑ Marsh, Michael «St James' Park story: Where it all began for the famous Gallowgate ground» (en anglès). ChronicleLive, 22-12-2014 [Consulta: 24 gener 2020].
* ↑ Marsh, Michael «St James' Park story: World Cup joy for England, heartache for Tyneside» (en anglès). ChronicleLive, 26-12-2014 [Consulta: 24 gener 2020].
* ↑ Telegraph Sport «London 2012 Olympics venues: St James' Park» (en anglès). The Telegraph, 20-07-2012 [Consulta: 24 gener 2020].
* ↑ Smith, Mark «Rugby World Cup 2015 at St James' Park in Newcastle: What you need to know» (en anglès). ChronicleLive, 17-09-2015 [Consulta: 24 gener 2020].

## Enllaços externs

* St. James' Park - Lloc web oficial
# Empire (Colorado)

Empire és una població dels Estats Units a l'estat de Colorado. Segons el cens del 2000 tenia 355 habitants.

## Demografia

Segons el cens del 2000, Empire tenia 355 habitants, 163 habitatges, i 88 famílies. La densitat de població era de 548,3 habitants per km².
Dels 163 habitatges en un 30,7% hi vivien nens de menys de 18 anys, en un 39,3% hi vivien parelles casades, en un 11,7% dones solteres, i en un 46% no eren unitats familiars. En el 39,3% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,99.
Per edats la població es repartia de la següent manera: un 27% tenia menys de 18 anys, un 4,2% entre 18 i 24, un 30,7% entre 25 i 44, un 32,1% de 45 a 60 i un 5,9% 65 anys o més.
L'edat mediana era de 40 anys. Per cada 100 dones de 18 o més anys hi havia 121,4 homes.
La renda mediana per habitatge era de 32.159 $ i la renda mediana per família de 43.750 $. Els homes tenien una renda mediana de 40.313 $ mentre que les dones 29.500 $. La renda per capita de la població era de 20.417 $. Entorn del 10,5% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Empire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Empire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# St. Anthony (Iowa)

St. Anthony és una població dels Estats Units a l'estat d'Iowa. Segons el cens del 2000 tenia 109 habitants.

## Demografia

Segons el cens del 2000, St. Anthony tenia 109 habitants, 44 habitatges, i 28 famílies. La densitat de població era de 75,2 habitants/km².
Dels 44 habitatges en un 29,5% hi vivien nens de menys de 18 anys, en un 50% hi vivien parelles casades, en un 11,4% dones solteres, i en un 34,1% no eren unitats familiars. En el 25% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,8% tenia menys de 18 anys, un 11% entre 18 i 24, un 35,8% entre 25 i 44, un 15,6% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 100 homes.
La renda mediana per habitatge era de 30.625 $ i la renda mediana per família de 37.500 $. Els homes tenien una renda mediana de 26.875 $ mentre que les dones 19.375 $. La renda per capita de la població era de 15.218 $. Entorn del 7,9% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Anthony». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- St. Anthony». American Fact Finder. Oficina del Cens dels Estats Units, 12-01-2010.
# Aixopluc barraca de pedra en sec

L'Aixopluc barraca de pedra en sec és una obra de Godall (Montsià) inclosa a l'Inventari del Patrimoni Arquitectònic de Catalunya.

## Descripció

Aixopluc construït amb pedra seca.
El marge de contenció de les terres del bancal superior presenta una interrupció amb dues cares cantoneres i una altra endarrerida, creant un espai quadrat interior cobert amb una gran llosa.
Aquest és el sistema més senzill de crear un espai protegit del vent i les precipitacións, usat pel pagès com aixopluc.

## Referències

* 1 2 3 «Aixopluc barraca de pedra en sec». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Publi Rutili (tribú de la plebs 136 aC)

Publi Rutili (llatí: Publius Rutilius) va ser un magistrat romà. Formava part de la gens Rutília, una família romana d'origen plebeu.
Va ser tribú de la plebs l'any 136 aC, i va ordenar a Hostili Mancí sortir del senat al·legant que havia perdut la ciutadania romana per haver-se rendit davant els numantins a Hispània.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 681.
# Alda Lara

Alda Ferreira Pires Barreto de Lara Albuquerque, coneguda com a Alda Lara (Benguela, Angola 9 de juny de 1930 – Cambambe, Angola, 30 de gener de 1962) fou una poetessa angolesa en llengua portuguesa.

## Biografia

Alda Lara va néixer el 9 de juny de 1930 a Benguela. Provenia d'una família acomodada i va rebre una educació cristiana, que li va donar un esperit de liberalisme. El seu germà va ser el poeta destacat Ernesto Lara Filho. Lara va assistir a una escola de dones a Sá da Bandeira (avui Lubango) abans de traslladar-se a Portugal per acabar la seva educació secundària. Va estudiar a la Universitat de Lisboa i va residir a la Casa dos Estudantes do Império. Va tenir una vida estudiantil activa i va començar la seva carrera d'escriptora publicant poesia a la revista literària Mensagem, una publicació específica per a africans. Més endavant va assistir a la Universitat de Coïmbra i es va llicenciar en medicina.
Lara va escriure per a diversos periòdics i revistes com el Jornal de Benguela, el Jornal de Angola i ABC e Ciência. Es va casar amb l'escriptor lusomoçambiquès Orlando de Albuquerque i va tenir amb ell quatre fills. Després de viure 13 anys a Portugal, Lara es traslladà a Moçambic el 1961. Tanmateix, va morir el 30 de gener de 1962 a Cambambe. El seu marit va començar a publicar les seves obres col·lectives després de la seva mort, incloent Poemas el 1966 i Tempo da Chuva el 1973. Els poemes i contes de Lara tracten principalment temes de maternitat i infants, així com llibertat i justícia. Much of her poetry reflect a dissatisfaction with the colonial status quo.
El Premi Alda Lara fou establert en honor seu a la ciutat de Lubango. Paulo de Carvalho, un famós cantant portuguès ha gravat "Preludio/Mãe Negra", un poema escrit per Alda Lara. Movimento, el segon àlbum d'Aline Frazão de 2013, canta un poema de Lara.

## Llibres

* Poemas (1966)
* Tempo da Chuva (1973)
* Poesia (1979)
* Poemas (1984)

## Referències

* ↑ «Alda Lara» (en portuguès). Lusofonia Poética. [Consulta: 5 abril 2020].
* 1 2 3 «Alda Lara» (en portuguès). Nação Ovimbundu.org. [Consulta: 6 novembre 2016].
* ↑ Margaret Busby (ed.), Daughters of Africa: An International Anthology of Words and Writings by Women of African Descent from the Ancient Egyptian to the Present, London: Jonathan Cape, 1992; Vintage, 1993.
* 1 2 «Biografia de Alda Lara» (en portuguès). Arxivat de l'original el 7 de novembre 2016. [Consulta: 6 novembre 2016].
* 1 2 3 4 Sheldon, Kathleen. Historical Dictionary of Women in Sub-Saharan Africa. 2nd.. Rowman & Littlefield, 2016, p. 155. ISBN 1442262931.
* ↑ «Paulo de Carvalho» (en portuguès). Arxivat de l'original el 2016-11-07. [Consulta: 6 novembre 2016].
* ↑ Thaís Folgosi «Aline Frazão: 'a música brasileira é autossuficiente'» (en portuguès). Brasileiros, 20-12-2014 [Consulta: 6 novembre 2016]. Arxivat 5 October 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-10-05. [Consulta: 13 novembre 2017].
# Murrayfield Stadium

El Murrayfield Stadium és un recinte esportiu dedicat al rugbi. Es troba localitzat a Edimburg i compta amb una capacitat de 67.500 espectadors.
És la seu de la Unió Escocesa de Rugby i un símbol dintre del món del rugbi. La selecció escocesa de rugbi juga en aquest estadi des de la seva inauguració, el 21 de març de 1925 disputant un encontre contra la selecció d'Anglaterra. Aquest any que obté per primera vegada en la seva història el Grand Slam del Cinc Nacions. A l'Estadi Murrayfield s'han disputat a més de partits de rugbi, competicions de futbol, futbol americà i recitals d'importants grups musicals, com per exemple U2 i els Red Hot Chili Peppers. Durant el 2005 va ser seu d'un dels concerts del Live 8 amb The Corrs, Travis i Texas entre d'altres.
Al costat sud-est de l'estadi, prop del pont de ferrocarril, hi ha un memorial erigit en homenatge als jugadors de rugbi escocesos que van perdre la vida en el transcurs de les dues guerres mundials.

## Referències

* ↑ «The Scottish War Memorials». [Consulta: 8 abril 2015].

## Enllaços externs

* Murrayfield Stadium - Lloc web oficial
# Monchu

Monchu és el nom dels següents personatges:
* Ramón Suárez del Valle (Lluanco, 1968), futbolista asturià
* Ramón Rodríguez Jiménez (Palma, 1999), futbolista mallorquí
# Crowder (Mississipi)

Crowder és una població dels Estats Units a l'estat de Mississipi. Segons el cens del 2000 tenia 766 habitants.

## Demografia

Segons el cens del 2000, Crowder tenia 766 habitants, 309 habitatges, i 198 famílies. La densitat de població era de 657,2 habitants per km².
Dels 309 habitatges en un 34% hi vivien nens de menys de 18 anys, en un 35,6% hi vivien parelles casades, en un 21% dones solteres, i en un 35,9% no eren unitats familiars. En el 32,7% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,19.
Per edats la població es repartia de la següent manera: un 31,1% tenia menys de 18 anys, un 9,7% entre 18 i 24, un 26,6% entre 25 i 44, un 20,5% de 45 a 60 i un 12,1% 65 anys o més.
L'edat mediana era de 33 anys. Per cada 100 dones de 18 o més anys hi havia 85,3 homes.
La renda mediana per habitatge era de 14.427 $ i la renda mediana per família de 27.143 $. Els homes tenien una renda mediana de 26.667 $ mentre que les dones 20.391 $. La renda per capita de la població era de 10.534 $. Entorn del 32,6% de les famílies i el 37,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crowder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Crowder». American Fact Finder. Oficina del Cens dels Estats Units, 12-01-2010.
# Rosendo de Riquer i Suñer

Rosendo de Riquer i Suñer (Barcelona, 23 de gener de 1906 - 29 de maig de 1993), fill de Ricardo i Josefa, va treballar com a tècnic de so principalment als Estudis Kinefón i Orphea.

## Fons

La Filmoteca de Catalunya conserva un fons de 96 fotografies que recull la trajectòria professional de Rosendo de Riquer i Sunñer com a operador de so dels estudis Orphea i Kinefón.

## Referències

* ↑ «NODAC Rosendo de Riquer i Suñer al repositori de la Filmoteca de Catalunya.».
# Gau de Saxònia

El Gau de Saxònia (Gau Sachsen) va ser una divisió administrativa de l'Alemanya nazi de 1933 a 1945 a l'Estat Lliure de Saxònia. Abans d'això, de 1925 a 1933, era la subdivisió regional del partit nazi en aquesta zona.
El sistema nazi de Gau (en plural Gaue) va ser establert originalment en una conferència del partit, el 22 de maig de 1926, per tal de millorar l'administració de l'estructura del partit. A partir de 1933, després de la presa de poder nazi, els Gaue van reemplaçar cada vegada més els estats alemanys com a subdivisions administratives.
Al capdavant de cada Gau es va situar un Gauleiter, una posició cada vegada més poderosa, especialment després de l'esclat de la Segona Guerra Mundial, amb poca interferència des de dalt. El Gauleiter local sovint ocupava càrrecs governamentals i de partit, i s'encarregava, entre altres coses, de la propaganda i la vigilància i, a partir de setembre de 1944, el Volkssturm i la defensa de la Gau.
La posició de Gauleiter a Saxònia va ser ocupada per Martin Mutschmann de 1925 a 1945. Mutschmann, una figura poderosa de l'Alemanya nazi i ben connectada amb Adolf Hitler, va ser arrestat per la policia alemanya poc després de la guerra i lliurat a la Unió Soviètica, on va ser executat el 30 de gener de 1947.

## Gauleiter

* 1925-1945: Martin Mutschmann

## Referències

* 1 2 «Die NS-Gaue» (en alemany). Deutsches Historisches Museum.
* ↑ «The Organization of the Nazi Party & State». The Nizkor Project. Arxivat de l'original el 2016-11-09.
* ↑ «Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945» (en alemany). Zukunft braucht Erinnerung. Arxivat de l'original el 2017-05-26. [Consulta: 11 març 2018].
* ↑ «Gau Sachsen» (en alemany).
* ↑ «Mutschmann, Martin» (en alemany). Bavarian State Library.

## Enllaços externs

* Llista de Gauleiter
# Publi Rutili Llop (pretor 49 aC)

Publi Rutili Llop (llatí: Publius Rutilius Lupus) va ser un magistrat romà del segle i aC. Era probablement fill de Publi Rutili Llop, cònsol l'any 90 aC.
Va ser elegit tribú de la plebs el 56 aC i era partidari dels optimats, el partit aristocràtic. Va proposar la retirada de la llei Julia agraria promulgada per Juli Cèsar i va prendre part a les disputes sobre la restauració de Ptolemeu XII Auletes a Egipte. L'any 49 aC va ser pretor i va quedar estacionat a Terracina amb tres cohorts que van desertar quan van veure arribar la cavalleria de Cèsar. No va anar a Brundusium per reunir-se amb Gneu Pompeu sinó que va tornar a Roma i va exercir com a jutge per un cert temps però va sortir de la ciutat a l'arribada de Cèsar i se'n va anar a Grècia. Pompeu el va nomenar governador d'Acaia. Podria haver estat el pare del retòric Rutili Llop.

## Referències

* ↑ [https://quod.lib.umich.edu/m/moa/acl3129.0002.001/850?rgn=full+text;view=image;q1=LupusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 840-841. ]
# Dawson (Dakota del Nord)

Dawson és una població dels Estats Units a l'estat de Dakota del Nord. Segons el cens del 2000 tenia 75 habitants.

## Demografia

Segons el cens del 2000, Dawson tenia 75 habitants, 38 habitatges, i 16 famílies. La densitat de població era de 72,4 hab./km².
Dels 38 habitatges en un 18,4% hi vivien nens de menys de 18 anys, en un 31,6% hi vivien parelles casades, en un 2,6% dones solteres, i en un 55,3% no eren unitats familiars. En el 52,6% dels habitatges hi vivien persones soles el 36,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 3.
Per edats la població es repartia de la següent manera: un 20% tenia menys de 18 anys, un 9,3% entre 18 i 24, un 14,7% entre 25 i 44, un 25,3% de 45 a 60 i un 30,7% 65 anys o més.
L'edat mediana era de 49 anys. Per cada 100 dones de 18 o més anys hi havia 93,5 homes.
La renda mediana per habitatge era de 20.833 $ i la renda mediana per família de 22.917 $. Els homes tenien una renda mediana de 23.750 $ mentre que les dones 0 $. La renda per capita de la població era de 13.192 $. Cap de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dawson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dawson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Càpsula

«Càpsula» té aquests significats:
* Càpsula vírica.
* Càpsula bacteriana.
* Càpsula (fruit).
* Càpsula d'ampolla, dita Tap corona.
* Càpsula de cafè o te, de cafetera o tetera com la Nespresso.
* Càpsula espacial.
* Càpsula (fàrmac).
* Càpsula del temps.
Viccionari
# Cérvol mesquer de ventre blanc

El cérvol mesquer de ventre blanc (Moschus leucogaster) és una espècie de cérvol mesquer. Anteriorment se'l considerava una subespècie del cérvol mesquer de muntanya. Viu a parts del nord de l'Afganistan, el Tibet, Caixmir, el Nepal, el Bhutan i Sikkim. Viu en medis alpins elevats, vivint com a mínim a 2.500 metres per sobre del nivell del mar. Aquesta espècie està amenaçada a causa del gran volum de mercats il·legals d'animals a la seva distribució geogràfica.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Lunarium Promontorium

Lunarium Promontorium (Λουνάριον ἄκρον) fou el nom llatí d'un cap de la costa del país el betuls, a la Tarraconense, que probablement correspon al cap de Montgat al nord-est de Barcelona.

## Referències

* ↑ Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Daiki Sugioka

Daiki Sugioka (杉岡 大暉, 8 de setembre de 1998) és un futbolista japonès.

## Selecció del Japó

Va debutar amb la selecció del Japó el 2019. Va formar part de l'equip japonès a la Copa Amèrica de 2019. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 3 | 0 |
| Total | 3 | 0 |

## Referències

* ↑ Japan Football Association
* ↑ National Football Teams
# Daiki Niwa

Daiki Niwa (Kawachinagano, Prefectura d'Osaka, Japó, 16 de gener de 1986) és un futbolista japonès. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2015 | 2 | 0 |
| Total | 2 | 0 |

## Referències

* ↑ National Football Teams
# Lluer del Tibet

El lluer del Tibet (Spinus thibetanus) és un ocell de la família dels fringíl·lids (Fringillidae).

## Hàbitat i distribució

Habita boscos de coníferes a les muntanyes de l'Índia, est del Tibet i oest de la Xina.

## Referències

* ↑ «Lluer del Tibet». Cercaterm. TERMCAT, Centre de Terminologia. Rev. 10/04/2022(català)